Borgerne i Halvrimmen har kæmpet en brag kamp for at få en købmand i byen igen.

Rugbrød til 7.95,- Pepsi Max til samme pris. Og et pund kaffe til 25 kroner. Tilbud var der nok af, da købmand Louise Møller lørdag slog dørene op til den helt nye købmandsforretning i Halvrimmen ved Brovst. Men hvad der næsten er vigtigere for borgerne, så har de igen fået et naturligt samlingspunkt i byen, hvor de kan mødes og udveksle dagens småsnak. - Hun er satanedeme sej. Hun ved, hvad hun gør, og hun gør det for byen. Før tog folk til Rema1000 i Brovst, men nu kan man igen mødes og sludre ved købmanden, konstaterer Lars Skall, da TV2 Nord løber på ham i vindfanget foran den nye butik. Massevis af frivillige Lars Skall ikke bare kunde. Han er også én af mange frivillige, der har hjulpet de seneste to måneder med at gøre butikken klar. Han er elektriker, og der er nok at tage fat på, når man skal klargøre et supermarked. - Det har været en stor opgave, og der er gået utroligt mange timer, men hva’ fa’en, man går her jo alligevel, griner han og bakkes op af Poul Jensen, der er med konen på indkøb: - Jeg har brugt mange timer hernede som frivillig, og ind imellem har vi nærmest været for mange. Det her er rigtig godt for byen, siger han. Købmand Louise Møller  glæder sig over den enorme opbakning fra de lokale. 200 af dem er andelshavere, og de har samlet en million sammen til projektet, men først og fremmest er de kunder, der forhåbentlig støtter op i fremtiden: - De stod i kø helt ud på parkeringspladsen her til morgen, og selvom vi er 13 mand på arbejde, så er køen til kasserne 30 meter lang, forklarer købmanden. Den store opbakning gør også, at hun tror på fremtiden: - Jeg tror på, at det her er for livet. Med så stor opbakning er jeg sikker på, at det her bliver en bragende succes, også når det bliver hverdag igen. Også i Vester Thorup har man i dag fået sin lokale købmandsbutik tilbage.  Her åbnede byens eneste dagligvarebutik til stor glæde for de 255 indbyggere. Det kan du læse mere om her.